เรื่องร้องเรียน (ป้ายจราจร,จราจร) วันที่ 2023-08-31 05:09:04 — แขวงลุมพินี เขตปทุมวัน กรุงเทพมหานคร
ขอถามถึงแนวทางปฏิบัติที่ชัดเจนสำหรับการจราจรตรงบริเวณแยกทางด่วนเพลินจิต จากแยกวิทยุมุ่งหน้ามาใต้ทางด่วนเพื่อไปแยกนานา

ป้ายจราจรมีกำกับไว้อย่างชัดเจนถึงการห้ามรถทั่วไปวิ่งตรงผ่านแยกดังกล่าว แต่ในปัจจุบันมีผู้ขับขี่ยานยนต์ขับผ่านแยกนั้นจนกลายเป็นเรื่องปกติ ยกเว้นเมื่อมีตร.จราจรมายืนกำกับก็จะมีการจับกุมรถที่จะตรงผ่านแยกดังกล่าวไป

อยากสอบถามถึงวิธีปฏิบัติที่ถูกต้อง และแนวทางในการกำชับและบังคับใช้กฎจราจรที่ถูกต้องตามจุดต่าง ๆ ที่ถูกปล่อยปละละเลย ทั่วพื้นที่เขตกรุงเทพมหานคร ซึ่งก่อให้เกิดความวุ่นวายในสภาพการจราจรเพราะการไม่เคารพกฎ การที่ผู้ขับขี่ยานพาหนะที่พยายามจะทำถูกต้องตามกฎจราจรแต่ถูกเอาเปรียบจากผู้ทำผิดกฎจราจร และการไม่บังคับใช้กฎหมายจากผู้มีอำนาจอันนำไปสู่ความหย่อนยานทางวินัยของผู้ขับขี่บางส่วน

สิ่งเหล่านี้กำลังก่อให้เกิดปัญหาและคำถามในกลุ่มคนที่ทำถูกตัองตามกฎหมายว่าทำไมเราถึงถูกเอาเปรียบ และทำไมไม่มีเจ้าหน้าที่บ้านเมืองมาช่วยกำกับดูแล